D Gmeind Merischwand bschtoht us merere Ortsteil. Näbem Dorf sälber sind des Rickebach, Unterrüti und Hagnau. De Gmeindsbann het e Flächi vo 1105 Hektare, dodervo sind 126 Hektare Wald und 125 Hektare sind überbaut. De höchschti Punkt vo de Gmeind isch uf 471 Meter ü. M., de tüüfschti uf 383 Meter. D Nochbargmeinde sind di Aargauer Gmeinde Arischtau, Mülau, Bänzischwil und Muri, di Zürcher Gmeinde Ottebach und Obfälde und di Zuger Gmeind Hünebärg.